
E PUBLICACION ‘STATE OF THE ECONOMY 
2023' DI BANCO CENTRAL DI ARUBA TA DUNA 
CONCLUSIONNAN POSITIVO PA ARUBA 


“Gabinete Wever-Croes tin e curashi pa haci loke mester pa crea confiansa 
y stabilidad pa progreso y prosperidad pa tur ciudadano di nos pais” 


Diahuebs 6 di juni, Banco Central di Aruba 
(CBA) a publica e State of Economy di 
Aruba pa 2023. Den e publicacion aki 
Banco Central ta evalua e desaroyonan 
di pais Aruba durante afia 2023 y a duna 
conclusionnan sumamente positivo pa 
Aruba. 


Economia y turismo a crece den 2023 
Entre otro, Banco Central ta indica cu 
Economia y Turismo a crece cu 5,2 
porciento mas cu afia 2022. Esaki ta danki 
na nos turismo cu cu a crece, mas turista 
ta bishita Aruba y ta haci nan estadia mas 
largo. Ocupacion den hotelnan tambe 
tawata mas halto como tambe e tarifanan 
di e cambernan. Tambe turistanan ta gasta 
mas pafo di hotelnan. 


Mas consume y mas cupo di trabou den 2023 

Banco Central a conclui tambe cu den afia 2023 tawata tin mas 
consumo y mas cupo di trabou a wordo crea debi cu tawata tin 
mas actividad economico den sector turistico, mas fiansa nobo 
na banconan y mas transaccionnan na |-Pago. 


Inflacion a baha den 2023 

Esaki ta un otro punto importante cu Banco Central a sefiala. 
Inflacion di 2023 a baha na 3,4 porciento compara cu e 5,6 
porciento di aña 2022 cu ta un reduccion substancial di inflacion. 


Surplus di 248,3 miyon florin 

Pa prome biaha despues di hopi afia, Banco Central ta constata 
cu Aruba a conoce un surplus di 248,3 miyon florin mirando cu 
pa hopi afia prome cu esaki, Aruba tawata tin deficitnan grandi. 


Debe a baha cu 12,6 punto di porcentahe 

Cu e surplus, e debe di pais Aruba a baha cu 12,6 porciento 
y un total di 152,9 miyon florin. E 'Debt to GDP na fin di 2023 
a yega bek na 84,5%, e nivelnan cu e tawata ta despues cu e 
gobierno di AVP a redobla e debe. 


Gradicimento 

“Esaki ta un pubicacion sumamente positivo pa Aruba. Mi kier 
felicita specialmente mi colega Minister di Finansa Xiomara 
Maduro pa e maneho financiero prudente y responsabel cu 
nos ta hibando. Tambe na Minister di Turismo Dangui Oduber 
cu ta hibando un maneho agresivo den crecemento di turismo 
cu ta mehora nos crecemento economico. Na Minister di Labor 
Glenbert Croes pa su esfuersonan continuo pa sigui baha e 
cifra di desempleo creando cuponan di empleo. Mi ta felicita 
henter Gabinete Wever-Croes cu a haci tur esaki posibel. Pa 
mi ta un orguyo pa lidera un gobierno cu ta percura pa asina 
tanto desaroyo positivo pa Aruba”, Prome Minister Evelyn 
Wever-Croes a expresa. 

Continuacion E PUBLICACION ‘STATE OF THE ECONOMY 2023”... 


Mal maneho di e Gabinete Eman 

Compara cu 10 aña pasa, juni 2014, net prome cu e KB di 3 
di juli 2014, Aruba tawata den un direccion ful contrario bou di 
Gabinete Mike Eman. Aruba tawata bou di un presion enorme 
di Hulanda pasobra su situacion financiero tawata caotico. 
Net 10 aña pasa, Conseho di Minister di Reino a cuminsa 
pone presion riba Aruba indicando cu Aruba mester regla su 
asuntonan financiero na un miho manera. Aruba e tempo ey a 
haya hopi critica di Conseho di Minister di Reino. 


“Basicamente por bisa cu Den Haag e tempo ey a bati pisa riba 
dedenan di señor Mike Eman. Siendo den oposicion e tempo 
ey, Colega Xiomara Maduro y mi persona e tempo ey ya caba 
a avisa cu loke cu señor Mike Eman tawata haciendo tawata 
hiba Aruba den bancarota. Despues Hulanda a interveni y a 
kita e autonomia financiero di Aruba debi na e mal maneho di 
señor Eman’, Prome Minister a remarca. 


Maneho responsabel di Gabinete Wever-Croes 

Awe, un biaha mas, y confirma pa Banco Central di Aruba, nos 
ta mira cu e Gobierno aki ta na caminda pa un finansas publico 
responsabel. No solamente Gobierno a coregi e erornan di 
e gobierno anterior di AVP cu a redobla e debe, pero tambe 
Gobierno ta na caminda pa yega na un bon acuerdo riba e 
interes pa e debe di Covid. 


“Locual cu nos Gobierno, Gabinete Wever-Croes ta haciendo 
ta muestra cu nos tin e curashi pa haci loke mester pa crea 
confiansa y stabilidad pa asina por crea oportunidadnan di 
progreso y prosperidad pa tur ciudadano di nos pais”, Prome 
Minister a enfatisa. MN 


DEBE A BAHA CU 
12,6 PUNTO DI PORCENTAHE 


Den aña 2023, Gobierno ta logra baha e debe 
di Pais Aruba cu 152,9 miyon florin. 

Esaki ta 12,6 punto di porcentahe menos y ta 
yega na 84,5% di 'Debt to GDP.' 

ECONOMIA Y TURISMO 
A CRECE DEN 2023 


Den aña 2023 Aruba su economia a crece cu 
5,2% mas cu aña 2022. Esaki debi na mas 
turismo, cu turista cu ta keda mas largo na 
Aruba. E ocupacion na hotelnan tabata mas 
halto, e tarifa pa camber tabata mas halto 

y turistanan a gasta mas pafo di hotelnan. 

MAS CONSUMO 
Y MAS CUPO DI TRABOU DEN 2023 


Consumo den aña 2023 tabata mas halto. 
Tabata tin mas actividad economico, 


mas cupo di trabou den e sector turistico, 
mas transaccionnan di l-Pago y 
mas fiansa nobo na banconan. 

INFLACION A BAHA DEN 2023 


Aña 2023 a cera cu un inflacion na 3,4% 
cual ta mas abou cu e 5,6% na aña 2022. 

SURPLUS DI 248,3 MIYON FLORIN 


Aruba pa prome biaha despues di hopi aña cu 
a conoce deficit, a conoce un surplus den aña 
2023 di 248,3 miyon florin. 

MINISTER 


Amata aduro 


MINISTER MADURO TA FELICITA SRA. LUENNE 
GOMEZ-PIETERS CU A CABA SU ESTUDIO DI MBA 
NA UNIVERSIDAD DI ARUBA 


E siman aki Minister di Finansa tabata na Universidad di Aruba 
pa presencia e presentacion di e tesis y felicita sra. Luenne 
Gomez-Pieters cu a caba su estudio di MBA na Universidad 
di Aruba na un manera exitoso. Den su tesis sra. Luenne a 
investiga e actitud y comportacion di e pagadonan di impuesto 
na Aruba. Un bon investigacion riba e topico di 'compliance,' 
cumplimento cu impuesto, cu hopi ta wordo papia di dj'e. 


Minister Maduro ta felicita Luenne pa e bunita logro personal 
aki. Ta un esfuerso haci memey di un pandemia y reforma 
fiscal cu ya caba a exigi hopi di su persona como Directora di 
Departamento di Impuesto. Asina mes sra. Luenne a persevera 
cu yudansa di su famia pa asina logra caba su estudio di MBA 
cu punto halto. Masha pabien Luenne cu e logro grandi aki 
como profesional, como dama y como Arubiano. MN 


EXPLORING|TAXPAYERS' ATTITUDES AND BEHÍAVIORS IN ARUBA: 


A STUDY ON TAX COMPLIANCE 


Luenne Gomez-Pieters 
Student ID: 183326 
Supervisor: Dr. Robin DiPietrjo 

MINISTER XIOMARA MADURO PRESENTE 
NA EDIFICIO MONUMENTAL WARDA DI POLIS 
SAVANETA PA MIRA E AVANCENAN 
DI RENOVACION 


Siman pasa Minister di Cultura tabata presente na e ceremonia 
di punto mas halto di edificio Monumental di Warda di Polis di 
Savaneta. E edificio aki tambe ta wordo restaura den su gloria 
pa asina por bolbe sirbi como oficina pa Cuerpo di Polis di 
Aruba. Ta un edificio cu a wordo traha den afianan 30 pareu cu 
e 'Politiepost' nan di Oranjestad, San Nicolaas y Noord. 


Minister Maduro a pasa un rato pa mira e avansenan y haya un 
recorido den e edificio cu a yega na su punto mas halto. Minister 
Maduro ta gradici colega Minister Tjon, Monumentenbureau y 
contratista Albo Aruba cu ta percura pa e restauracion di Warda 
di Polis di Savaneta por pira un realidad. MN 

MINISTER 


Recientemente, minister 
Husticia y Asuntonan Social 
sr. Rocco Tjon conhuntamente 
cu Korpschef sr. Ramon 
Arnhem, tawata presente na 
e “spantenbier” di warda di 
polis di savaneta. E edificio 
a yega e punto di mas halto, 
pues a haya un rondleiding di 
monumentenbureau, kende E 
ta encarga cu e proyecto di f 
restauracion di e edificio, 
conhuntamente cu e contratista 
esta ALBO. E avansenan ta 
canando segun e planificacion, 
y oktober binidero e edificio aki 
lo keda finalisa. 


Manera ta conoci, Cuerpo 
Policial di Aruba su tarea 
primordial ta pa  garantisa 


siguridad, y pa nan por haci 
esaki, nos mester percura pa e 
structura di e organisacion ta ekipa pa por brinda siguridad. A 
base di esaki, ya caba ta bezig ta adapta henter e structura, y 
ta percura pa tur e trahadonan ta bon ekipa cu material. Hopi 
inversion a wordo haci caba den e diferente tiponan di material 
cu nan tin mester. Pues, importante ta pa crea e condicionnan 
di trabou adecuado, pa e Agentenan por eherce nan trabou 
debidamente, y percura pa e renobacionnan y e pasonan 
infrastrucutural tuma luga. 


Den cuadro di renobacionnan cu a tuma luga caba, por 
menciona cu ya a percura pa warda di Polis di playa por muda 
pa un warda nobo, warda di polis di Noord a wordo renoba y 
a construi Plaza Tino Ruiz, Family Justice Center lo keda cla 
dentro di dos luna, Operation Command Center na Savaneta 
tambe lo keda cla den e proximo luna nos dilanti. Banda di 
esaki, e proyecto di Ex-Codemsa a inicia tambe pa comberti 
esaki den un centro di husticia, pues hopi inversionnan ta 
tumando luga pa asina percura cu nos Agentenan Policial por 
eherce nan trabou debidamente. 


Segun Korpschef sr. Arnhem, e ta hopi contento cu tur e 
avansenan cu ta tumando luga pa loke ta Cuerpo Policial 
di Aruba, mirando cu esaki ta un punto di importancia pa e 
Agentenan Policial por eherce nan trabou mucho mas trankil 
y den un bon ambiente. “Dit is wat je voor je mensen wil, en 
dit is wat je van leiderschap verwacht, tur mi coleganan ta 
hopi contento” ta e palabranan di Alto Comisario sr. Arnhem, 
caminda e ta apluadi Minister Tjon pa e bon trabou ehecuta pa 
cu Cuerpo Policial di Aruba. 


Por ultimo, e minister Tjon a expresa cu e ta sumamente 
satisfecho di wak tur e avansenan pa loke ta trata Cuerpo 
Policial di Aruba, y ta gradici specificamente e ekipo di 
bedrijfsvoering di Cuerpo Policial pa hunga un rol importante 
pa e proyectonan aki por wordo ehecuta. Tambe un danki na 
ministerio di husticia y asuntonan social e ekipo di finansas, 
monumentenbureau como tambe ALBO, pa e proyecto aki por 
keda finalisa lo mas lihe cu ta posibel. 


[ | 

Minister Rocco Tjon: 


Diabierna mainta, minister di husticia y asuntonan social sr. 
Rocco Tjon, tawata presente na e edificio di ex-codemsa, 3 
pa asina presencia e inicio di e trabounan pa loke ta e E$ 
transformacion di e edificio aki den un centro di husticia. $ 
Despues di un periodo basta amplio di planificacion e 
trabounan a inicia. E trabounan ta parti den diferente fase, y 
ta cuminsa cu e parti di destruccion “sloopwerkzaamheden”, | 
pa despues nan por continua pa e parti di construccion di 
e edificio aki. 


Manera ta conoci e proyecto aki ta ensera cu diferente 
departamento di husticia ta bay wordo ubica akinan. Un 
proyecto sumamente bunita, caminda ta bay introduci 
diferente facilidadnan nobo tambe, cu ta bay wordo 
comparti, entre e diferente departamentonan y di e forma 
ey crea condicionnan di trabou mucho mas adecua y 
placentero pa tur e departamentonan. Tambe lo bay 
introduci departamentonan nobo, manera “beslaghuis”, 
pues tur e materialnan cu ta wordo confisca ta bay tin un 
sistema caminda nan ta bay wordo registra, automatisa y 
warda akinan, pa di e forma ey garantisa un proceso mucho 
mas integro pa loke ta investigacionnan cu ta tuma luga. 


Ministerio di Husticia y Asuntonan Social a inverti hopi den 
e diferente departamentonan hudicial y e proyecto aki ta 
esun cu ta culmina tur cos. Manera cu e planificacion ta 
na e momentonan aki, dentro di un luna e trabounan di 
destruccion lo keda cla, mientras tanto APFA ta planifica 
e proceso di destaho pa e trabounan di constuccion mes 
por inicia, y si tur cos cana segun planificacion, e edificio lo 
keda cla pa fin di 2025. 


Un proyecto cu a tuma su tempo, caminda despues cu e 
ley a wordo aproba den Parlamento di Aruba, diferente 
bishitanan di trabou a wordo haci door di e comision na 
Hulanda, mirando cu tin diferente facilidadnan nobo ta 
bay wordo introduci. Pues e meta di e bishitanan di trabou 
na Hulanda, tawata pa wak con esaki ta wordo conduci 
na Hulanda pa asina wak con esaki por wordo adapta na 
Aruba. 


Tur e procesonan mester wordo bon alinea na otro, mirando 
cu ta cinco departamento ta bay wordo ubica hunto, cual 
a tuma su tempo, pero tawata necesario pa e trabounan 
tambe por cana mucho mas eficiente. 


Por ultimo, minister Tjon a gradici henter e leiding y 
werkgroepen di e departamentonan aki cu a haci posibel 
cu e trabounan por inicia. Un danki tambe na APFA, kende 
ta lidera e proyecto, BK Consult cu ta e experto cu a yuda | 
planifica tur cos y e contratista cu a inicia cu e trabounan 
pa cu e centro di husticia. MN 

MINISTER 


Edy Tiros 


BAN APOYA NOS SELECCION MASCULINO CU TA 
ENFRENTA SELECCION DI CURACAO DEN E FIFA 
WORLD CUP QUALIFIERS DIASABRA, 8 DI JUNI 

DEN STADION GPT NA DAKOTA 


Manera ya ta conoci, Seleccion Masculino di Futbol bou guia 
di director tecnico (DT) Marvic Bermudez lo enfrenta Seleccion 
di Curagao den e FIFA World Cup Qualifiers cu ta tuma luga 
diasabra, 8 di juni. Despues di diesdos (12) afia Seleccion 
di Aruba y Seleccion di Curagao ta topa otro bek na Aruba. 
Mester remarca cu e expectativa y interes p'e wega aki ta hopi 
grandi. Minister Endy Croes ta gradici tur stakeholder, Lotto pa 
Deporte y Gabinete Wever — Croes Il pa nan sosten pa realisa 
e proyecto aki. 


Aruba tin un hoya di stadion certifica pa FIFA y cu ta cumpli 
cu e standardnan internacional. Por ultimo, e mandatario di 
Deporte ta desea nos Seleccion di Aruba hopi exito. Cu deseo, 
disciplina, determinacion y dedicacion boso ta logra. Alabes, 
ta invita Pueblo di Aruba bin apoya nos Seleccion Masculino 
di Futbol diasabra awo, den Compleho Deportivo Guillermo 
Prospero Trinidad na Dakota. MN 


Diabierna 7 Juni 2024 


Diahuebs anochi, tabata reina un ambiente total den Compleho 
Deportivo Frans Figaroa, unda cu a tuma luga e partido final di 
futbol di Liga Oro. Minister Endy Croes acompafia pa su kerida 
esposa Dilailah Croes — Odor a presencia e suspenso di wega 
final entre ekipo di Dakota y S.V. Britannia cu a bataya duro pa 
conkista e titulo maximo di e campeonato. Un stadion yen di 
fanatico pa duna sosten y apoyo na nan ekipo faborito. 


E gran partido final a termina cu e score di 1- 1. Despues 
di a hunga tempo extra a bay over na tiro di pinalti, unda cu 
S.V. Britannia a anota 5 y Dakota 4. Na final di e partido e 
mandatario di Deporte a entrega e trofeo di campeon na S.V. 
Britannia cu a titula campeon Liga Oro di Aruba 2023-2024. 
Pabien na S.V. Britannia y pabien na Dakota, kendenan a sali 
sub campeon den un tremendo final di futbol. | 


CAMPEON 

Prome Minister Evelyn Wever-Croes: 


PROME MINISTER TA FELICITA LUENNE GOMEZ- 
PIETERS KENDE A CABA SU ESTUDIO DI MBA NA 
UNIVERSIDAD DI ARUBA 


Recientemente Prome Minister Evelyn Wever- Croes hunto 
cu Minister di Finansa y Cultura, sefiora Xiomara Maduro 
tawata na Universidad di Aruba pa presencia e presentacion 
di tesis di sra. Luenne Gomez-Pieters, cu a caba su estudio 
di MBA. E tesis di Luenne unda el a score un A, a trata un 
investigacion riba e cumplimento cu impuesto, cu ta trata e 
actitud y comportacion di e pagadonan di impuesto na Aruba. 


Luenne ta e actual Directora di Departamento di Impuesto y 
apesar di tin e responsablidad grandi aki el a persevera y a 
logra su meta cu hopi dedicacion y sacrificio. Tawata un estudio 
di dos afia, y na e mesun tempo a lidera dos reforma fiscal 
importante como Directora di DIMP, mientras Aruba tawata 
recuperando di e pandemia. E logro di Luenne ta un testimonio 
di loke por logra cu determinacion, un compromiso firme y un 
pasion pa sifia. 


A e > MN 

“Pa hopi afia Luenne Gomez-Pieters ta ocupa un posicion di 
liderazgo den e departamento di impuesto di Aruba. Luenne 
sigur ta un inspiracion pa muchanan muhe y hende muhe na 
Aruba. Su dedicacion y exito ta un ehempel di perseverancia, 
determinacion y logro. Su liderazgo y logronan sigur ta refleha 
e rol vital cu hende muhe ta hunga den impulsa progreso y 
innovacion. Celebrando e logronan di Luenne, nos ta motiva 
otro hende muhe pa persigui nan soño y logra halturanan nobo 
sin importa posicion ni edad. Na Aruba nos ta compromete 
pa crea un ambiente unda muchanan muhe, hobennan muhe 
y adultonan muhe por briya y lidera. Laga nos sigui apoya y 
eleva otro, asegurando cu cada muhe tin chens pa sigui soña, 
studia y logra exito. Pabien Luenne, bo ta un inspiracion pa 
nos tur”, Prome Minister a expresa. MN 

Gabinete Wever - Croes II 


ARUBA 
DEN DESAROYO 


ECONOMIA A CRECE DEN 2023 


Den aña 2023 Aruba su economia a crece cu 5,2% 
mas cu aña 2022. Esaki debi na mas turismo, cu 
turista cu ta keda mas largo na Aruba. 

E ocupacion na hotelnan tabata mas halto y e 
tarifa pa camber tabata nas halto y turistanan a 
gasta mas pafo di hotelnan. 


MAS CONSUMO Y MAS CUPO DI TRABOU DEN 2023 


Consumo den aña 2023 tabata mas halto. 
Tabata tin mas actividad economico, mas cupo 
di trabou den e sector turistico, mas 
transaccionnan di l-Pago y mas fiansa nobo na 
banconan. 


INFLACION A BAHA DEN 2023 


Aña 2023 a cera cu un inflacion na 3,4% 
cual ta mas abou cu e 5,6% na aña 2022. 


SURPLUS DI 248,3 MIYON FLORIN 


Aruba pa prome biaha despues di hopi aña cu a 
conoce deficit, a conoce un surplus den aña 2023 
di 248,3 miyon florin, cu lo bay pa paga debe y pa 
inverti. 


DEBE A BAHA CU 12,6 PUNTO DI PORCENTAHE 


Den aña 2023, Gobierno ta logra baha e debe di 
Pais Aruba cu 152,9 miyon florin. Esaki ta 12,6 
punto di porcentahe menos y ta yega na 84,5% di 
'Debt to GDP.' 


ARUBA, 6 JUNI, 2024 


STATE OF THE ECONOMY 2023 
BANCO CENTRAL DI ARUBA 


Gabinete Wever-Croes 


Pa cada ciudadano di nos pais, Arte di Muraya 
na San Nicolas ta un recordatorio, cu hunto nos 
por cambia e ordinario den algo extraordinario. 
Laga nos admira e artenan aki cu curasonnan 
habri, permitiendo e beyesa di e murayanan 
activa nos imaginacion y inspira nos pa crea un 
pais mas colorido, bunita y conecta. 


2024 


ANA DI STABILIDAD Y PROSPERIDAD 


